சுகாதாரக் காத்திருப்பு

சுகாதாரக் காத்திருப்பு (Waiting in healthcare)  என்பது ஒரு நோயாளி மருத்துவ சிகிச்சையின் போதும் அதற்கு முன்னரும் அனுபவிக்கும் எந்தவொரு காத்திருக்கும்  காலத்தையும் குறிக்கிறது. ஒரு மருத்துவரை சந்திக்க முன் அனுமதிக்காக காத்திருத்தல், சந்திப்பதற்கு முன்பு காத்திருப்பு அறையில் தங்கியிருத்தல், மற்றும்  மருத்துவ செயல்முறைகளுக்காக மருத்துவரால் கவனிக்கப்படும் உற்றுநோக்கல் காலம் ஆகியவையும் சுகாதாரத்துக்கான காத்திருப்பில் இடம் பெறும் வெவ்வேறு நிலைகளாகும். 

ஒரு நோயாளி காத்திருக்கும்போது, அவர்களது குடும்பத்தினரும் நண்பர்களும் கூட ஒரு முடிவுக்காகக் காத்திருக்க நேரிடுகிறது.

மருத்துவமனைகளில் உள்ள  காத்திருக்கும் அறைகள் நோயாளிகளுக்கு சுகாதார  பராமரிப்பை வழங்கும் மற்ற அறைகளுடன் ஒருங்கிணைக்கப்பட வேண்டும் என்று சில நிபுணர்கள் பரிந்துரைக்கின்றனர். இவ்வொருங்கிணைப்பு தகவல் புதுப்பிப்பிற்காக காத்திருக்கும் எவருக்கும் சுதந்திரமாக கிடைக்க வழிகோலும்.

2014 ஆம் ஆண்டு முதல்  அமெரிக்காவிலுள்ள நோயாளி-  விளைவுகள் மைய ஆராய்ச்சி நிறுவனம் காத்திருப்பு அறை அனுபவத்தை மேம்படுத்துவதற்கான ஆய்வுக்கென நிதியளிக்கத் தொடங்கியது.

அறுவை சிகிச்சைக்காக காத்திருக்கும் நோயாளிகளின் காத்திருப்பு நேரம் அறுவைச் சிக்கிச்சை அறை கிடைக்குந் தன்மையைப் பொறுத்து அமைகிறது. அந்த அறையில் சிகிச்சை பெறும் எந்தவொரு நோயாளியாவது  திட்டமிடப்பட்டதை விட அதிக நேரம் எடுத்துக்கொள்ள நேரிடும்போது  அடுத்ததாக காத்திருக்கும் அனைத்து நோயாளிகளும் தங்களுக்காக நிர்ணயிக்கப்பட்ட நேரத்திற்கு அப்பால் காத்திருக்க வேண்டிய நிலை ஏற்படுகிறது. எதிர்பாராத தாமதங்கள் நிகழும் போது அறுவைச் சிகிச்சை அறையின் திறமையான  பயன்பாட்டை அதிகரிப்பது கடினமாவதாலும் நோயாளிகள் காத்திருக்க வேண்டிய நிலை ஏற்படுகிறது.

நோயாளி எதிர்கொள்ளும் திருப்தி நிலையையும் காத்திருப்பு பாதிக்கிறது.

உண்மையில் கிடைக்கும் சிகிச்சைக்கான நேரத்தைவிட அதற்காக  நோயாளிகள் காத்திருக்க வேண்டிய நேரம் அதிகமாகிவிடுகிறது.

பரிசோதனை அறை காத்திருப்பு நேரம்  நோயாளிக்கு சுகாதாரக் கல்வியைக் கொடுப்பதற்காகப்   பயன்படுத்தப்படுகிறது

 மேற்கோள்கள் 

பகுப்பு:மருத்துவம்
பகுப்பு:நேர மேலாண்மை